hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
Aranyhajó Patika Győr | gyógyszertár, gyógyszer webshop, online patika - Kutatás: Egy hónapig mindennap boroztak
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
Kutatás: Egy hónapig mindennap boroztak
admin| Kategória: Tudta-e ön?| Létrehozva: 2012.10.16. 00:00| Frissítve: 2013.08.08. 09:13
PDF letöltés Cikk nyomtatása E-mail
„A mérsékelt alkoholfogyasztás csökkenti a szív- és érrendszeri betegségek miatti halálozást" – így kezdődik az a Semmelweis Egyetem munkatársainak közreműködésével készült tanulmány, amely rámutat egy fehérborfajta és az anyagcsere-problémák közötti kedvező összefüggésre - ismerteti a lényegét a Semmelweis Figyelő.
A Pintes szőlőfajtát már a középkorban is ismerték, és a Dunántúl borvidékein, elsősorban Zala megyében terem. A szakirodalomban az életelixír jelzőt is használják rá, hiszen rendkívül kedvező élettani hatása van. Persze, attól még érvényes rá a szabály, hogy mértékkel érdemes fogyasztani: napi 1-2 deciliter elkortyolása ajánlott, mivel ennél nagyobb mennyiségben már a túlzott alkoholbevitel kellemetlen következményeivel kell számolni.
„Többdimenziós" betegség, súlyos következmények
Miután az orvostudományban többszörösen alátámasztott tény, hogy a mérsékelt alkoholfogyasztás csökkenti a keringési gondok, illetve a 2-es típusú cukorbetegség kialakulásának kockázatát, Dr. Blázovics Anna, Dr. Blazics Balázs, Dr. Bekő Gabriella, Dr. Fehér János és Dr. Lengyel Gabriella, a Semmelweis Egyetem munkatársai kollégáikkal együtt úgy döntöttek, megvizsgálják, miként hat a Pintes fehérbor az inzulinérzékenységre.
Bár a mértékletes italozás jótékony befolyásának mechanizmusa egyelőre nem ismert, köztudott, hogy növeli a vérben az érelmeszesedést megakadályozó, „jó" koleszterin, a HDL szintjét, valamint gátolja a gyulladást és a trombózist. „Az alkohol inzulinérzékenységre gyakorolt hatásáról egymásnak ellentmondó klinikai vizsgálati eredmények láttak napvilágot" – indokolják a hazai szakértők, hogy miért választották kutatásuk tárgyául éppen az ezzel járó metabolikus szindrómát.
A metabolikus szindróma tulajdonképpen korunk népbetegségének tekinthető, s többféle anyagcserezavar egyidejű, egymással összefüggő fennállását jelenti. Tünetei az elhízás mellett a magas vérnyomás és koleszterinszint. Konkrét kiváltó oka ismeretlen, de nagy valószínűséggel a szénhidrátok lebontásáért felelős inzulin hormon termelődésének és működésének rendellenességére vezethető vissza. Ez az állapot növeli a diabétesz, a szívkoszorúér-problémák, illetve az agyvérzés kockázatát. Megfelelő táplálkozással, rendszeres mozgással megelőzhetőek és kordában tarthatóak a panaszok.
Hazai betegek működtek közre a kutatásban
A Semmelweis Egyetem szakértőinek segítségével készült felmérésben 18 metabolikus szindrómás egyén vett részt: tizenöt férfi, akik közül a legfiatalabb 28, a legidősebb pedig 56 esztendős, valamint három, 31 és 67 év közötti nő. A kórképet előbbieknél 102, utóbbiaknál 88 centiméter fölötti haskörfogat, magas triglicerid-szint, alacsony HDL-koleszterin, magas vérnyomás és éhgyomri vércukorszint igazolta. A cukorbetegség mellett nem jól beállított vércukorszint, a kezeletlen magas vérnyomás, a májbetegség, a vesebetegség és a pajzsmirigybetegség kizáró tényezőt jelentett a vizsgálat során.
Egy hónapig mindennap boroztak
„A résztvevők négy héten keresztül mindennap fogyasztottak 2008-as évjáratú Pintes bort, amelynek alkoholtartalma 10 százalék körüli. A férfiak naponta 300 millilitert, a nők 200-at kaptak. Emellett semmilyen változás nem történt életmódjukban, amit a kutatás elején és végén kitöltött kérdőívvel követtünk nyomon" – ismertették a részleteket Dr. Blázovics Anna és munkatársai.
Az eredményekből kiderült, hogy a borfogyasztás kismértékben csökkentette a GGT (gamma-glutamil-transzferáz vagy gamma-glutamil-transzpeptidáz) értékét, amelynek magas koncentrációja a máj működési zavaraira utal. Az ALT (glutamát-piruvát-transzamináz vagy alanin-aminotranszferáz), illetve az AST (Anti-Streptolizin Titer, a Streptococcus baktérium ellen termelődő anyag) értékeket pedig nagymértékben visszaszorította.
A gyulladásra utaló CRP (C-reaktív protein), IL-6 (interleukin-6) és TNF-Alpha szintek ugyancsak alacsonyabbak lettek a négy hét után. Ám a legszámottevőbb fejlemény, hogy az éhgyomri inzulinszint, s vele együtt a rezisztenciára utaló HOMA-IR érték is lényegesen csökkent: előbbi átlagosan 10,4 uU/l-ről 5,4-re. A koleszterinszintben, a vérnyomásban, a haskörfogatban és a testtömegindexben nem történt változás.
„Eredményeink megerősítik, hogy a mérsékelt fehérborfogyasztás elősegíti az inzulin egyensúlyának helyreállítását metabolikus szindrómás betegekben" – zárta sorait a Semmelweis Egyetem szakértőivel dolgozó kutatócsoport.
Vissza az előző oldalra
Az aranyér és visszér
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.